Om iTunes til Mac OS X

Med iTunes kan du oprette dit personlige digitale musikbibliotek, hvor du kan sortere og spille din samling af MP3-arkiver i høj kvalitet ved blot at trække og anbringe dem. Og med et understøttet CD-RW-drev kan du endda oprette dine egne specielle audio-CD'er eller MP3 CD'er.

Systemkrav
iTunes kan bruges med alle Macintosh-computere med indbyggede USB-porte og Mac OS X version 10.1.4 eller en nyere version.

Sørg for, at du har den nyeste version af Mac OS X. Vælg Systemindstillinger på Apple-menuen, og klik på Softwareopdatering. Klik på Opdater nu for at hente de nyeste opdateringer til systemet. Når du har installeret en opdatering, er det en god ide at klikke på Opdater nu igen, så du er sikker på, at du har fået alle tilgængelige opdateringer.

Hvis du vil brænde audio-CD'er, skal computeren være udstyret med et understøttet CD-RW-drev. Interne CD-RW-drev leveret af Apple virker med iTunes. iTunes-webstedet www.apple.com/dk/itunes indeholder en liste over drev, som også kan bruges.

Installere iTunes til Mac OS X
Hvis du tidligere har installeret iTunes til Mac OS X, skal du slette den gamle version, før du installerer den nye. Hvis du har anbragt iTunes i Dock, skal du fjerne det gamle iTunes-symbol fra Dock. 

Hvis der vises en meddelelse om, at du ikke har tilladelser nok til at installere softwaren, skal du klikke på låsesymbolet i installeringsprogrammet og skrive navn og adgangskode på en administrator. Administratorens navn findes i vinduet Brugere i Systemindstillinger. Der er flere oplysninger i Mac-hjælp på Hjælpemenuen.

Nyheder i iTunes 3.0
iTunes 3.0 tilføjer mange nyttige funktioner. Med iTunes 3.0 kan du:

• Automatisk oprette en smart spilleliste, så du kan opbygge en liste over sange på basis af beskrivelser af den musik, du vil tilføje. Vælg Levende opdatering, hvis den smarte spilleliste skal opdateres dynamisk, når biblioteket ændres.
• Lyt til talte arkiver fra Audible, herunder lydbøger, tidsskrifter og radioprogrammer.
• Bruge "Min vurdering" til at give sange en vurdering på en skala fra en til fem stjerner. Du kan bruge disse vurderinger til f.eks. at sortere sange eller kun at føje de sange, der har de fleste stjerner, til en smart spilleliste.
• Automatisk anbringe kopier af importerede sange i standardmappen til musik (i stedet for at lade iTunes henvise til dem på deres aktuelle placering). Du kan vælge denne mulighed under Avanceret i vinduet Indstillinger. Standardplaceringer af musikarkiver og iTunes Music Library er flyttet fra mappen Dokumenter til mappen Musik.
• Opbevare importerede sange i musikmappen i den samme rækkefølge, som de vises på CD'en. Det gør du ved at bruge muligheden "Opret arkivnavne med spornumre" under Import i iTunes-indstillinger.
• Trykke på ctrl-tasten og klikke på en kolonneoverskrift i en spilleliste eller i iTunes-biblioteket for let at vælge, hvilke kolonner der skal vises.
• Bruge kommandoen Forbind CD-spor til at importere flere sange fra et album som et enkelt spor, så der ikke bliver pause mellem sangene.
• Opbevare CD'er eller sange, der er en del af en samling i en separat samlingsmappe i  mappen Musik (vælg afkrydsningsfeltet i sangens eller CD'ens infovindue).
• Anbringe en kopi af alle sange i iTunes-biblioteket i mappen Musik vha. kommandoen Konsolider bibliotek.
• Eksportere spillelister til arkivering eller brug på en anden computer med kommandoen Eksporter sangliste. Du kan også eksportere oplysninger om alle sange på en spilleliste eller i biblioteket til brug i et andet program.
• Høre alle dine MP3-, AIFF- og WAV-arkiver afspillet på den samme enhed ved at vælge Lydkontrol under Effekter i iTunes-indstillinger. 
• Vælge, om shuffle skal bruges på album eller sange under Avanceret i iTunes-indstillinger.
• Se musikeffekter med accelereret ydeevne.
• Nyde direkte streaming: Lyt til Internet-radioudsendelser med det samme i stedet for at vente på, at den første del af udsendelsen overføres til bufferen.
• Se komponist, disknummer, antal afspilninger og andre oplysninger i CD'ens eller sangens infovindue. 
• Se sange på en spilleliste efter kunstner eller album med den nye kommando Vis browser.

Flere oplysninger
Hvis du får brug for hjælp til at bruge iTunes, kan du åbne programmet og vælge iTunes-hjælp på Hjælpemenuen. Skriv et spøgsmål i søgefeltet, eller klik på Oversigt eller Indhold.

Du kan finde de seneste nyheder og gode råd på iTunes-webstedet på adressen www.apple.com/dk/itunes

En bemærkning om ophavsret
Programmet kan benyttes til reproduktion af materialer. Du har kun licens til at reproducere materiale, der ikke er beskyttet af ophavsrettigheder, materiale, som du selv har ophavsret til eller materiale, som du er blevet bedt om at reproducere. Hvis du er usikker på, om du har ret til at kopiere noget materiale, bør du søge juridisk assistance.

© 2002 Apple Computer, Inc. Alle rettigheder forbeholdes. Apple, Apple-logoet, Mac og Macintosh er varemærker tilhørende Apple Computer, Inc. og registreret i USA og andre lande. iTunes er et varemærke tilhørende Apple Computer, Inc.

Opdateret 24. juni 2002